Több mint egymillióan követelnek más véget a Trónok harcának
Május 19-én már 1 millió 62 ezer sorozatrajongó írta alá a petíciót.
Mint korábban írtuk, a change.org-on gyülekeznek a mérges vagy csalódott Trónok harca-hívek. A petíció indítója szerint a Trónok harca alkotói, D. B. Weiss és David Benioff az utolsó évaddal bebizonyították, hogy nem értenek az íráshoz, nem tudnak jó forgatókönyvet alkotni, ha nincs megfelelõ alapanyag – miután George R. R. Martin nem haladt elég gyorsan az alapul szolgáló regénysorozattal.

Az aláírók úgy vélik, a rajongók jobbat érdemelnek a mostani változatnál, arra kérik az HBO-t, hogy készítsen egy új verziót, kompetens emberekkel. Mára már 1 millió 62 ezer ember írta alá, de amikor a nyúlfarknyi cikknek nekikezdtünk, még csak 1 millió 61 ezer volt, úgyhogy dinamikusan nõ a morgolódók száma.

Sokak szerint jó ez így, sokan viszont úgy vélik, méltóbb befejezést érdemelt volna a fantasy. Ön mit gondol? Szavazzon!

Illúziója persze ne legyen senkinek, mert olyan még nem volt a tévétörténelemben, hogy egy évadot újraforgassanak egy netes petíció miatt.
tévé HBO Trónok harca sorozat